ສະຫະລັດ ຊັ່ງຊາ ບົດບາດ ການພົວພັນ ຢູ່ໃນທະເລຈີນໃຕ້ 
ທຳນຽບຫ້າແຈ ລາຍງານຕໍ່ ສະພາສູງ ສະຫະລັດ ກ່ຽວກັບຄວາມເປັນຫ່ວງ ແລະ ພິຈາລະນາ ທີ່ຈະສົ່ງກຳ ປັ່ນ ແລະເຮືອບິນລົບ ໄປຍັງເຂດນ່ານນຳ້ ທະເລຈີນໃຕ້.
ບັນດາເຈົ້າໜ້າທີ່ ສະຫະລັດ ກ່າວວ່າ ທຳນຽບຫ້າແຈ ກຳລັງພິ ຈາລະນາທີ່ຈະສົ່ງກຳປັ່ນທະຫານ ແລະເຮືອບິນລົບຂອງ ສະຫະລັດ ໄປຍັງທະເລຈີນໃຕ້ ເພື່ອປົກປ້ອງສິດເສລີພາບ ໃນການເດີນເຮືອ  ອັນເປັນການທ້າທາຍໂດຍກົງຕໍ່ຈີນ ໃນຂະ ນະທີ່ປະເທດດັ່ງກ່າວພວມສ້າງເກາະດອນທຽມຂຶ້ນ ຢູ່ໃນເຂດ ນ່ານນຳ້ທີ່ມີການຂັດແຍ້ງກັນ ນັກຂ່າວວີໂອເອ Carla Babb ມີລາຍງານເລື້ອງນີ້ດັ່ງ ກິ່ງສະຫວັນ ຈະນຳມາສະເໜີທ່ານ ໃນໄລຍະສາມປີທີ່ຜ່ານມາ ຈີນ ໄດ້ຂະຫຍາຍການກໍ່ສ້າງຢ່າງວ່ອງໄວຢູ່ຕາມເກາະຫີນ ໃນເຂດນ່ານນຳ້ທີ່ມີການອ້າງເອົາກຳມະສິດໂດຍຫຼາຍປະເທດ ທ່ານ Daniel Russell ລັດຖະມົນຕີຊ່ວຍວ່າການກະຊວງຕ່າງປະເທດສະຫະລັດ ກ່າວວ່າ: ໃນອາທິດແລ້ວນີ້ ສະພາສູງ ໄດ້ຮັບຟັງຄຳໃຫ້ການ ຂອງລັດຖະມົນຕີຊ່ວຍວ່າການກະຊວງ ຕ່າງປະເທດ Russell ແລະບັນດາເຈົ້າໜ້າທີ່ອື່ນໆ ທີ່ຮຽກຮ້ອງໃຫ້ຈີນ ຢຸດເຊົາການກໍ່ສ້າງ ບັນດາເຈົ້າໜ້າທີ່ສະຫະລັດ ເຫັນວ່າ ການກໍ່ສ້າງໃສ່ເກາະຫິນເຫຼົ່ານີ້ເປັນການໃຊ້ກຳລັງ ເພື່ອຂະຫຍາຍອຳນາດເຂົ້າຄວບຄຸມເຂດ ນ່ານນຳ້ກົນ ທ່ານ David Shear ລັດຖະມົນຕີຊ່ວຍວ່າການກະຊວງປ້ອງກັນປະເທດສະຫະລັດ ກ່າວວ່າ: ບັນດາຮູບພາບຈາກ Google Earth ໄດ້ບັນທຶກການປະຕິບັດງານຂອງຈີນ ຢູ່ໃນສີ່ ເກາະດອນ ຮວມທັງເກາະນີ້ ທີ່ຮ້ອງວ່າ Itu Aba ລັດຖະມົນຕີຊ່ວຍວ່າການກະຊວງປ້ອງກັນປະເທດ Shear ແລະລັດຖະມົນຕີ ຊ່ວຍວ່າ ການກະຊວງຕ່າງປະເທດ Russel ໄດ້ໃຫ້ການຄໍ້າປະກັນ ຕໍ່ບັນດາຜູ້ແທນສະພາສູງວ່າ ສະຫະລັດ ຈະສືບຕໍ່ “ຮັກສາກຳລັງທະຫານ ທີ່ເໜືອກວ່າ” ໂດຍການສົ່ງເຮືອບິນ ແລະກຳປັ່ນລົບ ເຂົ້າໄປໃນຂົງເຂດ ທ່ານ Shear ກ່າວວ່າ ສະຫະລັດ ແລະປະເທດອື່ນໆ ມີຜົນປະໂຫຍດອັນໃຫຍ່ຫຼວງໃນການຮັກສາ ສະຖານະ ພາບຂອງການເປັນເຂດນ່ານນໍ້າສາກົນເອົາໄວ້ ດັ່ງທີ່ກະຊວງປ້ອງ ກັນປະເທດສະຫະ ເວົ້າວ່າ ໃນຂະນະທີ່ທະເລຈີນໃຕ້ເປັນເສັ້ນທາງຂົນສົ່ງທີ່ໃຊ້ຫລາຍທີ່ສຸດເສັ້ນນຶ່ງຂອງ ໂລກ ທ່ານ Shear ກ່າວວ່າ ທ່ານ Shear ໄດ້ໃຫ້ການວ່າ ສະຫະລັດ ມີເວລາເພື່ອຊັກຊວນໃຫ້ຈີນ ຢຸດເຊົາການກໍ່ ສ້າງຢູ່ຕາມເກາະຫິນເຫຼົ່ານັ້ນ ໃນຂະນະທີ່ຈີນຍັງບໍ່ທັນໃກ້ຈະເສັດສີ້ນເທື່ອ ໃນໂຄງການ ສ້າງເດີ່ນເຮືອບິນຢູ່ທະເລ ຈົນກວ່າຢ່າງນ້ອຍ ໃນປີ 2017 ຫລື 2018 ແຕ່ບັນດາສະມາຊິກສະພາຈຳນວນນຶ່ງ ມີຄວາມເປັນຫ່ວງວ່າ ຄວາມພະຍາຍາມ ຂອງສະ ຫະລັດທີ່ຈະຂັດຂວາງຈີນບໍ່ໃຫ້ກໍ່ສ້າງເດີ່ນເຮືອບິນຫຼືສິ່ງອື່ນໆນັ້ນ ໃນອີກ ບໍ່ດົນນີ້ ມັນອາດ ຈະຊ້າແລະສວຍເກີນໄປ